Ο **Νικόλας "Νίκο" Χάρι Γεννάρης** (γεννημένος στις 24 Μαΐου 1993) είναι ένας Άγγλος ποδοσφαιριστής, ο οποίος αγωνίζεται ως δεξί μπακ ή μέσος με την Άρσεναλ.

Συλλογική Καριέρα
-----------------

### Άρσεναλ

Ο Γεννάρης γεννήθηκε στο Λέιτονστοουν του Λονδίνου. Ο πατέρας του είναι Κύπριος και η μητέρα του Κινέζα. Ενσωματώθηκε στις Ακαδημίες της Άρσεναλ τον Μάιο του 2001, σε ηλικία επτά ετών, περνώντας από όλες τις ηλικιακές κατηγορίες του συλλόγου. Στις 10 Φεβρουαρίου 2010, πραγματοποίησε το ντεμπούτο του με τις ρεζέρβες των *Gunners* απέναντι στην Στόουκ. Υπέγραψε επαγγελματικό συμβόλαιο με την Άρσεναλ τον Ιούλιο του 2010. Πραγματοποίησε το ντεμπούτο του σε επίσημο αγώνα με την Άρσεναλ, αγωνιζόμενος ως δεξί μπακ, στις 25 Οκτωβρίου 2011 για το Λιγκ Καπ Αγγλίας, σε έναν αγώνα απέναντι στην Μπόλτον. Στις 9 Ιανουαρίου 2012, ο Γεννάρης πραγματοποίησε την πρώτη του εμφάνιση στο Κύπελλο Αγγλίας με την Άρσεναλ, μπαίνοντας ως αλλαγή στην θέση του τραυματία Φρανσίς Κοκλέν ως δεξί μπακ, καθώς οι *Gunners* επικράτησαν της Λιντς Γιουνάιτεντ με σκορ 1–0 στον Γ' Γύρο της διοργάνωσης. Στις 15 Ιανουαρίου 2012, ο Γεννάρης βρισκόταν στον πάγκο, χωρίς όμως να αγωνιστεί, στην εκτός έδρας ήττα της ομάδας του με 3-2 από την Σουόνσι Σίτι. Πραγματοποίησε το ντεμπούτο του στην Πρέμιερ Λιγκ απέναντι στην Μάντσεστερ Γιουνάιτεντ, μπαίνοντας ως αλλαγή, στη διάρκεια της ανάπαυλας του ημιχρόνου, στις 22 Ιανουαρίου 2012, στην θέση του Ζοάν Τζουρού.

### Νοτς Κάουντι

Στις 23 Μαρτίου 2012, ο Γεννάρης αγωνίστηκε υπό την μορφή δανεισμού στη Νοτς Κάουντι, για το υπόλοιπο της σεζόν 2011–12. Πραγματοποίησε το ντεμπούτο του με την Κάουντι, ξεκινώντας βασικός σε μια ισσοπαλία με σκορ 0-0 απέναντι στην Σκάνθορπ Γιουνάιτεντ στις 24 Μαρτίου, την επομένη μόλις είχε υπογράψει στον σύλλογο. Ο Γεννάρης αγωνίστηκε άλλη μία φορά με την Νοτς Κάουντι, στη διάρκεια του δανεισμού του.

Διεθνής Καριέρα
---------------

Ο Γεννάρης έχει εκπροσωπήσει την Αγγλία σε διάφορες ηλικιακές κατηγορίες νέων συμπεριλαμβανομένων των U-17, U-18 και U-19.

Στατιστικά σε επίπεδο συλλόγων
------------------------------

*Τελευταία ενημέρωση: 31 March 2012.*

| Ομάδα | Σεζόν | Πρωτάθλημα | Κύπελλο | Ευρώπη | Σύνολο |
| --- | --- | --- | --- | --- | --- |
| Συμμ | Γκολ | Συμμ | Γκολ | Συμμ | Γκολ | Συμμ | Γκολ | Ασίστ |
| Άρσεναλ | 2011–12 | 1 | 0 | 2 | 0 | 0 | 0 | 3 | 0 | 0 |
| Νοτς Κάουντι | 2011–12 | 2 | 0 | 0 | 0 | 0 | 0 | 2 | 0 | 0 |
| Άρσεναλ | 2012–13 | 0 | 0 | 1 | 0 | 0 | 0 | 1 | 0 | 1 |
| Σύνολο καριέρας | 3 | 0 | 3 | 0 | 0 | 0 | 6 | 0 | 1 |

Τίτλοι
------

Άρσεναλ
* Πρέμιερ Ακάντεμι Λιγκ: 2009–10

Παραπομπές
----------

1. ↑  «Reserves: Stoke City 0-1 Arsenal». *Arsenal.com*. Arsenal Football Club. 10 Φεβρουαρίου 2010. Αρχειοθετήθηκε από το πρωτότυπο στις 13 Φεβρουαρίου 2010. Ανακτήθηκε στις 25 Οκτωβρίου 2011.
2. ↑  «Three youngsters sign professional terms». *Arsenal.com*. Arsenal Football Club. 2 Ιουλίου 2010. Αρχειοθετήθηκε από το πρωτότυπο στις 31 Δεκεμβρίου 2012. Ανακτήθηκε στις 25 Οκτωβρίου 2011.
3. ↑  «Arsenal vs Bolton». *BBC Sport* (British Broadcasting Corporation).. Ανακτήθηκε στις 25 October 2011.
4. ↑  «FA Cup: Arsenal 1-0 Leeds». *Arsenal.com*. Arsenal Football Club. 9 Ιανουαρίου 2012. Αρχειοθετήθηκε από το πρωτότυπο στις 12 Ιανουαρίου 2012. Ανακτήθηκε στις 10 Ιανουαρίου 2012.
5. ↑  «Yennaris joins Notts County on loan». *Arsenal.com*. Arsenal Football Club. 23 Μαρτίου 2012. Αρχειοθετήθηκε από το πρωτότυπο στις 25 Μαρτίου 2012. Ανακτήθηκε στις 23 Μαρτίου 2012.
6. ↑  «Nicholas Yennaris profile». *TheFA.com*. The Football Association. Αρχειοθετήθηκε από το πρωτότυπο στις 29 Νοεμβρίου 2014. Ανακτήθηκε στις 25 Οκτωβρίου 2011.
7. ↑  Περιλαμβάνεται το Κύπελλο Αγγλίας και το Λιγκ Καπ Αγγλίας

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Προφίλ στο Arsenal.com